Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A Honvédelemről és a Honvédségről szóló 2004. évi CV. törvény
Paragraph Index: 3246

10. A MÉDIA TÁJÉKOZTATÁSÁNAK RENDJE A honvédelmi ágazat kommunikációs tevékenységét a miniszter a kabinetfőnökön keresztül irányítja. A minisztérium állami vezetői a honvédelem egészét érintő, a Honvéd Vezérkar főnök katonai szakmai kérdésekben a médiát a kommunikációs és toborzó főosztályvezető (sajtószóvivő) útján tájékoztatják. A honvédelem egészét érintő kérdésekről, illetve a tárca tevékenységének értékelésével kapcsolatban hivatalosan kizárólag az állami vezetők, és a kommunikációs és toborzó főosztályvezető, mint a tárca szóvivője nyilatkozhatnak. A HM szervek, a miniszter alárendeltségébe tartozó szervezetek vezetői, továbbá az MH középszintű vezető szerveinek parancsnokai – feladatkörüket érintő kérdésekben – közvetlen hivatali felettesük (szolgálati elöljárójuk) tájékoztatása mellett és a kommunikációs és toborzó főosztályvezető (sajtószóvivő) jóváhagyásával nyilatkozhatnak. A minisztériumi vezetők titkárságai, a HM szervek, a miniszter alárendeltségébe tartozó szervezetek vezetői, továbbá az MH középszintű vezető szerveinek parancsnokai a médiától hozzájuk érkezett kérésekről (kérdésekről) előzetesen tájékoztatni kötelesek a kommunikációs és toborzó főosztályvezetőt (sajtószóvivőt). A média tájékoztatásával kapcsolatos tevékenység során az állam- és szolgálati titokra, valamint a személyiségi jogokra vonatkozó szabályokat maradéktalanul be kell tartani.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes